Kiválósági Díj 2022 - pályázat
2022-12-07 - 2023-01-27 | Pályázati időszak
A Nature-días Nők a Tudományban Egyesület, a Magyar Tudományos Akadémia és az UNESCO Magyar Nemzeti Bizottsága védnökségével idén is meghirdeti
a Nők a tudományban Kiválósági díjat
agrártudományok / földtudományok
illetve
kémiai tudományok / gyógyszerészettudomány területen,
melyre fiatal kutatónők jelentkezését –
és a
Nők a Tudományban Kiválósági Díjat a kutatói tevékenység támogatásáért,
melyre női technikusok, laboránsok, asszisztensek és egyéb szakmai segítők jelölését várjuk

A Nők a Tudományban Kiválósági Díjra pályázhatnak olyan PhD fokozattal rendelkező magyar állampolgárságú vagy magyar nemzetiségű kutatónők, akik

kiemelkedő kutatási vagy technológiai tevékenységet folytatnak a fenti tématerületek valamelyikén,
aktív részesei a hazai kutatás-fejlesztésnek,
tevékenységük elsősorban Magyarországon működő kutatóintézetekhez, egyetemekhez, vállalatokhoz köthető,
a pályázat beadásakor még nem töltik be a 40. életévüket (a korhatár a szülési szabadságon illetve főállásban gyermekneveléssel töltött idő hosszával emelhető).

PÁLYÁZOK

Nők a Tudományban Kiválósági Díj a kutatói tevékenység támogatásáért
A kiváló kutatónők szakmai sikereihez és életpályájához nagy mértékben járulnak hozzá az őket segítő és támogató női technikusok, laboránsok, mérnökök és egyéb nem adminisztratív szakmai segítők.
A Te ajánlásoddal az ő munkájukat is díjazzuk. Jelölj és bátoríts másokat is, ünnepeld velünk a munkatársad!

JELÖLÖK

A pályázat és a jelölés határideje: 2023. január 27. éjfél

További információk:
KIVÁLÓSÁGI DÍJ FELHÍVÁS

Kapcsolat
 hello@nokatud.hu
 +36 30 656 1489, +36 20 9361 365

Kutatók Éjszakája 2023 a NaTE-nál
2023-09-29 16:00 - 21:00 (Europe/Budapest) | SZPOT közösségi tér, Bartók Béla út 11., Budapest, 1114, Magyarország
Kutatók Éjszakája a NaTE-nál

Ezen a napon Európa-szerte több mint 300 városban fiatalok ismerkedhetnek a kutatói pályákkal, annak szépségeivel és kihívásaival
Szórakoztató, inspiráló előadásokon, kísérleteken keresztül merülhetsz el a tudományokban és találkozhatsz olyan női kutatókkal, akik szenvedélyesen mesélnek hivatásukról.
Csatlakozz és találkozz izgalmas kutatási projektekkel, a NaTE Nagyköveteivel, a SCIndikátor program döntőseivel, az elmúlt évek Kiválósági Díjazottaival!

Részletes programok és regisztráció a Kutatók Éjszakája központi oldalán:
(A programon való részvétel regisztrációhoz kötött!)

ÉRDEKEL

Kiválósági Díj díjátadó
2024-03-07 10:00 - 12:00 | MagNet Ház, Andrássy út 98., Budapest, 1062, Magyarország
Szeretettel meghívunk a NaTE
Nők a Tudományban Kiválósági Díj 2023
díjátadó ünnepségére.
Fontosnak tartjuk, hogy felkutassuk, megmutassuk és jutalmazzuk is azokat a fiatal kutatónőket, akik friss, eredeti ötleteikkel gazdagítják Magyarország tudományos és gazdasági életét. Ezért hoztuk létre 2013-ban a Nők a Tudományban Kiválósági díjat.
A díjátadón való részvétel ingyenes, de regisztrációhoz kötött.

REGISZTRÁLOK

A mai napig gyakran előfordul, hogy miközben egy nő sikeres kutatásokat visz végig és jelentős tudományos eredményeket ér el, erről csak nagyon kevesen tudnak. Missziónk része, hogy ezen a tendencián változtassunk. Ezt a célt szolgálja a Nők a Tudományban Kiválósági Díj is, amit évről évre olyan fiatal kutatónőknek ítélünk oda, akik aktív részesei a tudományos életnek, és kiemelkedő eredményeket érnek el a szakterületükön. Fontos feltétel az is, hogy a díjazottak magukénak érezzék a természettudományos és műszaki pályák népszerűsítését a fiatal lányok körében, példaképként segítsék az utánuk következő generációt.
A díjak odaítéléséről a Nők a Tudományban Egyesület elnöksége által felállított tudományos szakmai bizottság döntött. Idén földtudományok területen illetve kutató orvosok, biológusok vagy egyéb határterületen dolgozó kutatók pályázhattak.
A díj védnöke az UNESCO Magyar Nemzeti Bizottsága.
Kérünk, hogy részvételi szándékodat 2024. március 5-én délig jelezd!

REGISZTRÁLOK

Kutatók Éjszakája a NaTE-nál
2024-09-27 16:00 - 21:00 | B32 Galéria és Kultúrtér, Bartók Béla út 32., Budapest, 1111, Magyarország
